## Els FIA Motorsport Games celebren la cerimònia inaugural a València abans de l’inici de la competició en el Circuit

*** La Ciutat de les Arts i les Ciències acollirà la gala d’obertura el dimecres a les 19:30 hores
* València és la seu de la tercera edició de les ‘olimpíades’ de l’automobilisme del 23 al 27 d’octubre**

Els FIA Motorsport Games celebren esta setmana a València la seua tercera edició amb un complet calendari d’activitats en un total de 26 disciplines d’automobilisme.

El Circuit Ricardo Tormo serà l’escenari principal dels FIA Motorsport Games en una setmana en la qual València és l’epicentre del món del motor amb una competició que s’allargarà fins al diumenge 27 d’octubre i que, a més del traçat de Cheste, tindrà l’Aspar Circuit i les carreteres dels voltants d’Utiel i Requena com altres de les zones de competició per a les diferents categories. Així mateix, la Ciutat de les Arts i les Ciències acollirà la competició d’*e-sports*.

La inauguració oficial de la tercera edició d’estos ‘jocs olímpics’ del motor tindrà lloc el dimecres 23 d’octubre. L’acte començarà a les 19:30 hores en la Ciutat de les Arts i les Ciències de València, un lloc en el qual també se celebrarà la cerimònia de clausura el diumenge 27 d’octubre a partir de les 20:30 hores.

En esta cerimònia inaugural, els 86 països participants desfilaran per un dels punts més emblemàtics de la ciutat de València i, en el cas d’Espanya, desfilaran un total de 27 pilots abanderats per Luis Moya.

**Cinc moments clau**

L’acció en pista començarà el dijous i el Circuit Ricardo Tormo acollirà les competicions de Drifting, Fórmula 4, GT, G Sprint, Single Make GT i Turismes. S’espera que al voltant de 10.000 espectadors s’acosten cada dia de competició al traçat valencià per a disfrutar d’un esdeveniment únic i que se celebra per primera vegada en el nostre país.

En l’ampli programa d’activitats dels FIA Motorsport Games destaquen alguns moments clau. Un dels punts més interessants en la modalitat de kàrting serà la final de Karting Endurance, una prova de resistència de 4 hores en la qual l’equip espanyol dels valencians José Manuel Pérez Aicart, Germán Sánchez i la catalana Belén García compta amb opcions de medalla. La prova es disputarà en l’Aspar Circuit el dissabte a la vesprada a partir de les 14:45 hores.

El mateix dissabte els millors pilots de GT de les diferents nacionalitats es voran les cares en el Circuit Ricardo Tormo en la prova llarga de GT de 16:30 a 17:30 hores amb eixida llançada.

El plat fort del cap de setmana arribarà el diumenge amb les carreres de Turismes a les 09:45 hores i de Fórmula 4 a les 13:25 hores en el Circuit Ricardo Tormo que celebrarà la lluita per les medalles de les tres categories de ral·lis en una superespecial en la qual participaran els tres millors de cada modalitat per a definir el resultat final.

Les entrades per a assistir a l’esdeveniment estan a la venda en la [web del Circuit Ricardo Tormo](https://entradas.circuitvalencia.com/circuitvalencia/events/37082?hl=ca-ES-valencia).

Fecha: 22/10/2024